Lo-Renz-O/malagasy-sentence huggingface dataset:
Distrika enina no mandrafita ny faritra vatovavy fitovinany dia ireto avy izany ikongo, ifanadiana, manakara, mananjary, nosy varika, vohipeno. Any amin’ny farany atsimo no ahitana ny distrikan’ i vohipeno. Kisary 1 organigramme général de la région vatovavy fitovinany loharano cream monographie février 2013
Ny fikarakarana fifaninana voarindra ara-potoana sy voatsinjara isan-tsokajin-taona no tianay havohitra eto. Azo tanterahina tsara isaky ny sehatry ny sekoly izany, mba ho fitaovana hitaomana ny tanora izay saika sempotry ny kolon-tsaina sy rendrarendra vahiny. 112 christiane strauven, in construction d’une formation. Définition des objectifs pédagogiques et exercices d’application. La réalisation de certains objectifs peut également être mise en veilleuse en raison de l’absence des ressources nécessaires , tak. 151.
Mandoko ihany koa ny alahelo vokatr’io fihetsika io izany. Tsapa avy amin’izany lafin-javatra rehetra izany ny fitsofohan’ny fomba filazan-javatra ao amin’ny kolon-tsaina 201. Nohamafisin’ny mpamaritra be sy ny hyperbole tsy takàbasy izany alahelon’ny mpiveny izany. Ny mpamaritra be eto dia maneho hevitra roa. Ara- bakiteny, milaza refy izy lehibe ny velaran’ny tanimbary. Ara-panovan-javatra, ny be dia maneho ny sanda ara-pinoana ananan’ny tanimbary maneho ny fitohizan’ny taranaka, ny fifandraisan’ny velona amin’ireo razana nipoirana. Noho izany, ahitana syllepse ny filazan-javatra. Asehon’ny mpiventy eto fa vato misakana eo amin’ny fiainan’ny malagasy ny fivarotana tanindrazana. Ny ampahany tanimbary anefa no nentiny nilazana azy ny manontolo tanindrazana singa iray, toy ny trano na fasana, mamaritra ny tanindrazana mantsy ny tanimbary. Izany hoe synecdoque no hita eto. Entina mampibaribary ny anatra tiana hampitaina hoe tsy toe-tsaina malagasy ny mivarotra tanindrazana na dia ny ampahany ihany aza. Miseho ny talentan’ny mpiventy amin’ity ohatra ity satria hainy ny mampiara-dalana ny endrika sarin-teny sy rima amin’ny hevitra. Isan’ny maneho ny hakanton’ny hira gasy izany.
Raha miresaka fomba fanehoan-kevitra isika dia anisan’ny voaresaka indrindra amin’izany ireo karazana paika nentin’ny mpanoratra nanangana ny asa sorany. Raha hofintinina fohy dia ireto avy izany amin’ny ankapobeny ny fitantarana mivantana izay hitantsika lahatsoratra mitantara. Ny fampiasana fomba fiteny miaingitra. Ny fampiasana tononkalo ao anaty tantara foronina. Ny filalaovana amina ohabolana na oha-pitenenana.
Fa mainka tsy alefako ianao, ratotozy rehefa voasambotra dia mikiaka satria eo an-tanan’ny hery masiaka 43 oharina amin’ny saka ny firantsay, ary totozy ny malagasy eto. Teo am-pelatanan’ny hery lehibe noho izy ny firenena, ka tsy afa-manoatra. Noho izany, dia nanjary toa nandefindefitra ny maha malagasy. Fa nanampy trotraka izany ny fisian’ireo areti-mifindra, dia ny gripa espanola sy ny pesta izay nandripaka olona maro. Ankoatra ny maha voajanahary ity aretina ity, dia nampiasain’ny firantsay ho fitaovana pôlitika hamonoana ireo olona natahorany hikomy izy io. Nangina sy toy ny nisaona ny teto antananarivo vokatr’izany. Hoy ny fivetsoan’ny mpanoratra izany antananarivo ilay be tabataba mangina fa tratry ny zava-manjo ! Gripa, na fofoka, areti-mifindra izany no heno resahim-bahoaka 44 sy ny hoe izany rafahafatesana izany, tsy tiana kanefa misisika ihany, mitondra ny anarana pesta, hono, no tonga handrahona sady hamono ! 45 niaina tao anatin’ny fangirifiriana tanteraka ny firenena. Toy ny kamboty, tsy misy mpiahy ny malagasy. Fahoriana sy fijaliana no niainany satria nesorina taminy ny fiandrianam-pireneny. Nihira izany fahakambotiana sy fasana izany i jean narivony ao amin’ny hoe alin’ny kamboty njany rivotra mitsoka, rivotra mamirifiry mahangoly ny ati-tsoka sady mampangirifiry efa maty re ny afo ka tsy misy hamindroana ; iza no hanafosafo ? -o ! I neny no tsaroana 46
Ny finoana ireo karazan-kery mifaningotra amin’ny zotram-piainan’ny olombelona. Tahaka ny olona amin’ny firenena hafa rehetra, dia mba manana izay hery heveriny fa miditra an-tsehatra eo amin’ny fiainany koa ny malagasy. Anisan’izany ny finoana ny lahatra, ny vintana, ny anjara ary ny tendry 341 ny lahatra ny hoe lahatra dia ny fitondran’andriamanitra mihatra amin’ny olombelona sy ny zavaboary tsirairay. Araka izany, dia andriamanitra no mandahatra ny zavaboary rehetra ho isan-tokony avy, ka tsy ananan’ny olombelona safidy, sady tsy azony ovaina. Tafiditra ao anatin’ny lahatra ny
Fampiasana izany ka tsy misy akony eo amin’ny fivelomana. Tanjona ny hananan’izy ireo vola amin’ny fikirakirany ireo harena ireo. Ohatra amin’izany ny fitadiavana lalam-barotra amin’ny vokatra tantely izay maro tokoa any amin’ny faritra aty ala. Tokony ho tsapan’ny mponina fa manan-danja avokoa ny zavatra rehetra rehefa voakarakara sy voakolokolo hatramin’ny madinika indrindra fiaraha-miombona antoka sy fampirisihana ny fandraharahana hampiofanana ny tantsaha mba hahay hitsinjo lavitra sy hahaleo tena amin’ny fitantanana ny taniny, indrindra rehefa tapitra ny fiaraha-miasa amin’ny fanamby. Izany hoe, takina ny fananana toe-tsaina tia karokaroka, teo-tsaina mpandraharaha ka hitondra fandrosoana maharitra ao amin’ny fokontany misy azy. Tanjona amin’izany ny tsy hiankinan-doha hatrany amin’ny fikambanana avy any ivelany, na hiraviravy tanana rehefa tsy eo ny fanamby. Anisan’izany ny fanosehana ireo voly fanaony ao amin’ny faritra ka hitadiavana lalam-barotra mifanaraka amin’izany. Any amin’ny faritra sasany, ohatra, ny sakamalao, ny orana, ny vary mena no tetikasa anampina ny tantsaha eo amin’ny sehatry ny fandraharahana. Eo koa ny fanodinanana menaka na ny loha menaka azo avy amin’ny zavamaniry misy ao an-toerana toy ny ravintsara, ny géranium , ny rambiazina, ny lavanila.
Lalan-tsaina mifampiteraka amin’ny fandinihana ny fiheverana. Tsy misy olona afaka hanome ny fiheverany mikasika ny toe-javatra iray raha tsy efa avy nandinika io toe- javatra io izy. Ny fiheverana dia tsy inona akory fa fahatsapana avy ety ivelany mikasika ny toe-javatra iray ka andikan’ny olona sy anomezany hasina azy na tsia. Ny tsirairay isam-batan’olona dia samy manana ny fiheverany avy manoloana ny toe-javatra samihafa. Manana ny fomba fijeriny ny tontolo manodidina azy izao tontolo izao ny olon-tsotra, ny manam-pahaizana, ny mpitondra fivavahana, ny mpanao pôlitika, ny mpitondra fanjakana isan-tokony.
Ny koba tantely fandre ary tsy afaka ambavan’ny mpivarotra koba sasany ao talata volonondry io teny hoe koba tantely io. Teny entin’ny maro amin’izy ireo misarika ny mpanjifa hividy koba izany. Tokony ho fantatra tsy misy ny koba amin-tantely, fa anarana entin’ny mpivarotra manambara amin’ny mpividy ny fahatsaran’ilay koba ihany na dokam-barotra ihany io amin’ny ankapobeny. Ny siramamy amin’ny koba arahin’ny menaka ao anatin’ny koba sasany mantsy dia hita mitsiranoka toy ny tantely amin’ny koba amidin’izy ireo ary iny tsiranoka iny matetika no toy ny porofon’ny fisian’ny tantely amin’ilay koba. Ny hoe tantely eto dia entina handona ny sain’ny mpividy avy hatrany fa tena mamy dia mamy ilay kobandravina. Sarotra ny ahitana kobandravina misy tantely, satria sady tsy azo lemana ranon- tantely ny koba eo am-panamboarana azy no tsy hita izay fomba hampidirana ranon- tantely amin’ny kobandravina efa masaka , ary lafo dia lafo io akora io. Marihina fa na ny orinasa bongou sy ny orinasa codal 134 aza dia tsy mamokatra kobandravina misy tantely. Maro ihany anefa, ireo milaza na miteny amin’ireo mpanao fanadihadiana, indrindra amin’ireo mpanao gazety135 fa misy tantely ny koba amidiny, saingy rehefa fotorana izy ireny dia ireo mpiantoka te hahalafo ny ankamaroany.
Raha raisina, ohatra, fotsiny ny boky vakivakim-piainana, nosoratan’i i. P. Andriamangatiana, dia tena tsy ampy tanteraka. 54 no isan’io boky io, kanefa 1255 no isan’ny mpianatra ao amin’ny kilasy famaranana. Raha io tarehi- marika io no jerena, dia 1201 no tsy afaka mamaky azy, raha sendra lasan’ny mpianatra mody ny boky. Ity boky ity anefa, dia anisany mirakitra ireo fandaharam- pianarana riba ao amin’ny kilasy famaranana, toy ny vintana, ny anjara, ny olombelona sy ny fifandraisany, ilaina ireny amin’ny porofon-kevitra aroso, rehefa manao famakafakan-kevitra, ary tsy amin’izany ihany fa amin’ny vontoatin- desona ianarana mihitsy.
Izany ny miaro anareo ankizy tsy ampy taona, mba tsy ho tratran ny fanararaotana toy ny saika nahazo an-dry ireny mboty tena gravy ireny nataon i m. Marc ireny ry madama an! Gislène raha tiantsika ny hanafoana ny toy ireny dia tsy maintsy mandray andraikitra avokoa ny rehetra. Isan izany izahay mpanabe, izany hoe ny mpampianatra sy ny ray aman-dreny! Tsy raharahan olon-tokana ny hampanjary ny fizahantany maharitra miaro amin ny fampiasana ankizy eto nosy be ry mboty a!
Ny asa soratra, dia ny vokatry ny famoronan’ny mpanoratra. Araka izany, dia zava-dehibe amin’ny mpanoratra izany asa soratra noforoniny izany. Tsapany mantsy, fa tsy foronina fe foronina fotsiny izy ireny. Izany hoe, tsaroany ho misy hery mihitsy manainga azy mba hanana finiavana, amin’izay hanatsarana ilay asa sorany. Samy manana ny fomba iaingan’ny fanahy ao anatiny tokoa ny mpanoratra samihafa, ary tsy mifidy fotoana ny hahatongavan’izany ao amin’ny tsirairay. Ho an’i
Fampitahana ny rafi-peo swahili amin’ny rafi-peo malagasy no voadinika ato amin’ity asa ity. Ny voanteny swahili sy ny fanovany amin’ny teny malagasy no nampitahaina. Noezahina mba ho voanteny fototra no nanaovana ny fampitahana ; betsaka loatra mantsy ny fiovam-peo mety ateraky ny fanasampanan-teny sy ny fanakambanan-teny ary ny verin- droa, ka tsy azo ianteherana amin’ny fandinihana ny fifanovam-peo eo amin’ny teny anankiroa iray fiaviana ny endrika vokatr’ireo fomba famoronan-teny ireo. Kendrena ho fantatra amin’izao asa izao ny fiovam-peo avy amin’ny vondron-teny bantu mankany amin’ny teny malagasy. Tafiditra ao anatin’ity asa fikarohana ity ny tanjona hahafantarana ny tantaran’ny teny malagasy. Kendrena ho fantatra amin’ny farany ny endriky ny fiovam-peo sy ny fiovan-kevitra avy amin’ny vondron-teny samy hafa ka nanome ireo endrika misy amin’ny teny malagasy.
Fagereng sy m rakotomamonjy, ny tantaran’ny firenena malagasy, op. Cit, tak.78 57 p boiteau, contribution à la l’histoire de la natio malgache, paris 1982, p. 317, le 25 février 1916, par simple décision administrative du gouverneur général garbit, 173 prévénus contre lesquels aucune n’avait pas être retenue, sont déportés sans jugement ay camp de concentration situé sur un îlot torride de la côte- ouest nosy lava. 58 j. I ramiandrasoa, dramaturgie du théâtre malgache classique, thèse pour le doctorat du 3ème cycle, tananarive, monpelier, 1972, p. 33, sur le plan politique, les exilés de la v. V. S obtiennent une amnistie et regagnent leur partie.
Fehiny satria hetsika ny fitenenana, ny hafatra koa izany dia miteraka hetsika eo amin’ny mpiteny sy ny itenenana ary indrindra, manana ny tanjona kendrena. Amin’ity lalan-tsaina ity àry dia araka ny tanjona kendrena aminy no anasokajiana ny lahateny na ny hetsiky ny fitenenana karazany roa lehibe no natolotr’i searle dia 26 les présupposés sont indéniables mais on peut nier avoir fait un sous-entendu.
Sokajiana ho zaza, kanefa tsy olon-dehibe ihany koa. Ny firinga mievotra kosa araka ny famaritan’ny rakibolana malagasy, dia anondroana olona tsinontsinona tafakatra ambonimbony ka manjary be hambo sy be eboebo279. Toy izany ny oharina eto ny lanjany natao hanamafisana ny maha kely sy bitika ilay mpiteny eto ity karazana sarin- teny ity. Izany hoe te haneho ny mpiteny, fa tsinontsinona ihany izy anoloan’ny fanehoan-kevitra lazainy. Oh 2 efa tena devoly ry zavavy sy ry zalahy 280
Vita izay ny sakafo niarahantsika nihinana! Mbola hisy ve sa tsia fotoana toy izao indray? Manahy aho! Sanatria mety hisy. Eny! Tsy maintsy hisy ato ho ato; na. Anio? Rivotra mahery vaika izay handalo toa tadio! Ka hifaoka an-drainareo. Aza taitra. Aoka ho tony! Hahatoky ny tsitoha, andriamanitra ao ambony! H. R, seho 3
Tsy ekeko koa ny filazana samihafa sy ny teny manatsafa hoe ny ntaolo irery ihany no mahafantatra ny taniny ka mampiteny ireo teny ny sary izay raketiny ny hevitra izay entiny izaho mahita tsara ary afa-manambara fa matoa mandingan-dava sy somary basivava amin’ny hevitra vahiny ny tanora toa antsika dia satria manan-kevitra ny heviny. Hitondra anao ho aiza, hitondra ahy mankaiza, ny fahaizako ny ribako sy ny teniko sakaiza ?
Nahoana ianao no mandany fotoana, sondria-mijokaiky sy ory eo foana ? Sokafy ny maso, ry ’lay mitomany, avia, banjino ny toetry ny tany ny fahamarinana tadiavinao, dia nofy mihelina sady mandao; ny andro anofisana, azo tsapaina, fa lasan-ko aloka nony maraina!
Hasongadina ao amin’ny fizarana fahatelo kosa ireo fomba nentin’ny mpanoratra nandoko ny tara-kevitry ny fitiavana , ka ireto lafin-javatra telo ireto no hitondrana ny fanadihadiana voalohany ny endriky ny tononkalo; faharoa ny endriky ny fehezan-teny sy ny rafi-pehezan-teny nampiasain’ny mpanoratra; ary farany ny filalaovan’ny mpanoratra amin’ny sarin-teny.
Na ho olona ambany saina loatra na tsy mety hahatakatra ny maha-zava-dehibe ny f renena; na olona tena anjakan’ny hevi-devoly, azo rebirebena sy kolikolena amin’ny fitiavam-boninahitra sy ny volan-jodasy hamadika ny reny nahita-masoandro133. Na dia eo aza ireo voalaza ireo, tsy azo odin-tsy hita koa ny fanaovana risoriso. Tsy dia teny vaovao akory ny teny hoe risoriso tsy misy tsy mahalala ny heviny na vaventy mpitondra na ny madinika mpitrongy vao homana. Ny risoriso dia fanaovana varotra tsy an-karihary ary ny vidiny dia atao ambony tsy laitra. Rehefa lany ny entana eny an-tsena dia mamoaka ny azy ny mpanao risoriso ary amidiny lafo izany. Lazain’i arni fa nisy teto io toe-javatra io ary mbola misy mandraka ankehitriny. Tsy hevitry ny malagasy amin’ny maha malagasy azy io fa nisy nitondra azy teto hitsentsefana ny valalabemandry. Ny risoriso dia varo-maizina, natao hampitombo harena tampoka. Ny olona jamban’ny vola sy tia kely no mpanao izany fitiavan-tena no ao am-badiny. Mahay miafina sy misaron-tava ny mpanao risoriso. Ny mpanoratra eto dia manambara fa avy an-dranomasina any no fiavian’ny risoriso. Izany hoe mety ho ny fitondrana teto tamin’ny vanim-potoan’izany. Toy izao ny filazan’i arni izany moa ve mba fantatrao fa any an-dranomasina any no mba firiariavanao no tonga ianao toa zavon-tany mampitondra anay tomany tonga ianao nanavatsava sy nivimbin-drisoriso ka nahay nanaron-tava tsy ho kary na ho piso 134 mbola antitraterin’i arni ihany izany amin’ity asasorany manaraka ity lazainy fa rivo-doza ilay mpitondra ny risoriso ka nanjaka teo daholo ny olona fetsifetsy rehetra izay te hanan-karena sy tsy nitsinjo ny mpiray firenena taminy teo ny rivo-doza nitondra risoriso nanjaka teo rakary, velona rapiso mandroso ny afera, mitombo ny harena135.
Ragiragy, enti-mihosy tanimbary, hakana zezika, ary indrindra hakana taranaka. Aminy ankapobeny dia ilaina foana ny omby; na an-katsarana toy ny famadihana , famorana; an-karatsiana toy ny fahafatesana. 241 tsy nasian’ingahibe mpimasy lanjany izany hasarobidin’ny omby izany; tereny ny vahoaka hamoy ny fananany amin’ny zavatra tsy marim-pototra ho an’i koly kosa, dia adin-tsaina nitondra nankany amin’ny fikorontanan’ny fianarany no nanjo azy, noho ny fikobonany mangina ireo alahelony an-drainy tsy nifantoka tamin’ny fianarana ny saiko tany am-pianarana fa nalahelo mafy an’i dada aho! Tsikaritry ny mpampianatra, angamba, izany ka fanahy iniany nadinina lesona aho. Raha tamin’ny andavanandro dia haiko tsara ilay lesona nadininy tamiko, saingy tamin’io fotoana io kosa, tsy nanan-kambara aho. Vokatr’izany dia nahazo sazy tsy maintsy miverina any am-pianarana ny alarobia hariva! 242 eo ihany koa ny fijaliana ara-batana noho ny kapoka ataon-drenikeliny azy any an-trano votsotry ny kapoka ny tenako iray manontolo! Nivandotra sy nivoaka rà! Nangirifiry ahy ny vatako ary nalemilemy mihitsy aho vao navelan’i neny! Noheveriko fa ho tapitra tamin’io andro io ny aiko! 243 rotoroto ny fiainan-drahary noho ny hetraketrak’ireo be hery teo anivon’ny fiarahamonina toy ny fanarian’izy dimy mianadahy azy, ny mpampisambom-bola sy ny fanararaotan’ny fianakavian’i mavo ny alin’ny nisamborana an’i bema ihany dia nisy nandroba ny tanànan-drahary. Entana maro no very tao mety ho irak’i mavo ihany aza, araka ny vinavinan’ny maro, saingy tsy nisy afaka nanaporofo an’izany moa. Ny fanadihadiana koa tsy nisy rahateo! 244 zary nikomy anaty araka izany ireo saranga voatsindry nanoloana ny fangejan’ireo tompon’ny hery sy ny fahefana. Ny fahasahiranan’ireo vahoaka ao analandolo, dia azo itarafana ny fahantran’ireo vahoaka malagasy, izay iharan’ny tsindry hazo lena ataon’ireo tompon’ny vola sy ny fahefana. Ny fikomiana nataon’i koly ao amin’ny kitroka kosa indray, dia mifandraika amin’ny fitokonana nataon’ny vahoaka madinika, nentina nanoherana ny jadona sy ny tsy rariny rehetra nataon’ny mpitondra. Hojerena manaraka izanyireo olana mitranga eny anivon’ny fiarahamonina.
Raha misy tari-dalana manokana sady mazava momba ny fampianarana izany, miaraka amin’ny ohatra mifandraika aminy, dia antenaina fa hiova ny fiheveran’ny mpianatra. Hanjary hanana toe-tsaina lôjika izy ka hahay hanazava ny literatiora miainga amin’ireo faka nipoirany.
Araka ny fanadihadiana natao tamin’ny andiana fanontaniana nozaraina mpianatra ihany koa moa dia mbola manamafy fa efa tsy dia mifanaraka ny zava- misy ankehitriny intsony ny sasantsasany ao amin’ny fandaharam-pianarana taranja malagasy ka tokony hasiana fanamboarana, ohatra ny zana-taranja riba. 71
Amin’ny maha zaza azy tsy manana ny enti-manana dia ray aman-dreny no nanao ny fifanarahana. Izy rahateo tsy mbola ampy taona lamandy iray hetsy ariary no tsy maintsy aloa. Nahazo fampitandremana ihany koa raha mbola mamerina amin’ny sisa dia tsy maintsy gadraina.
Noraisinrny fanjakana an-tanana ny fitantanana ny vokatra, satria mampijaly ny tantsaha ny fisianrireo mpanelanelana natsangana ny antsoina hoe sinpa societé drinterêt national des produits agricoles natoby taminrny toerana iray ny vokatra ka ny fanjakana no mitantana sy mivarotra izany noraisinrny fanjakana an-tanana ny banky rehetra btm, bfv, bni, ny fiantohana rehetra, ny solika ary ny jirama niala tsy ho ao anatinrny faribolana rfrancr intsony i madagasikara. ? Tsara ireo fepetra ireo ary tokony ho nampahomby ny toe-karena malagasy, saingy tsy nahomby satria betsaka ireo tomponrandraikitra nangoron-karena ho azy samirery teo aminrny sehatry ny fiarahamonina naverina taminrny fokonolona ny fitantanana ny fihariana sy ny fifehezana ny toe- karena nampanatonina ny vahoaka ny fitsaboana, natao maimaimpoana izany ho anrireo izay hita fa tena sahirana nokarakaraina ireo zatovo tsy anrasa sy ireo vahoaka tena sahirana , ary natsangana ny ministeranrny mponina hitsinjovana ny vahoaka madinika natao ny ady aminrny habadoana ny fanjakana ? Nipoitra ny olana noho ny tsy fahampianrny famatsiana, niroborobo ny varo- maizina, be loatra ny fifindra-monina mankany an-tanan-dehibe teo aminrny sehatry ny fampianarana sy ny kolontsina fampianarana nifototra taminrny famahoahana ny fampianarana, izany hoe ny vahoaka rehetra no hahazo fampianarana nifotorana ny fanagasiana ny fampianarana nampidirina tao anaty programam-pampianarana ny fianarana ny fitenim-paritra kolontsaina nentanina ny fandalana ny maha malagasy teny, fomba, fitafy, sns natsangana ny ministeranrny kolontsaina sy ny zava-kanto revôlisiônera nosakanana ny fanondranana an-tsokosoko ireo harena malagasy toy ny sary sokitra, zavatra vita aminrny hodi-boay, tandroka, vato, ny vola tranainy, ny hajia, ny aloalo, sns. Fehiny tsapa tokoa ny ezaka nataonrny fitondram-panjakana hitsinjo ny madinika, hiala aminrny fatopatotra isan-karazany, hanome lanja ny maha malagasy saingy mbola nibahan- toerana ny fitadiavana ny tombontsoa manokana. Vokany, tsy tratra ny tanjona. Vao mainka nihanahantra ny firenena, indrindra ny vahoka madinika. Hitarika ny fitokonana aoriana kely izany rehetra izany. Izay ny mahakasika ny zava-nisy, fa hojerena manaraka ny endriky ny literatiora vokatrrizany.
Niaina ity vanim-potoana ity ihany koa i ran e. Amin’ny maha poeta azy dia tsy navelany handalo fotsiny izany tontolo nianan’reo rahalahy afrikanina ireo izany fa nanetsika ny aingam-panahiny, nanainga ny tanany, handray penina, hanoratra tononkalo mirakitra ny fampijaliana natao tamn’reo afrikanina tatsimo ireo sy ny hetahetam-pahafahana tao antin’izy ireo. Santionany tamin’ ny fampijaliana nianjady tamin’ireo afrikanina tatsimo, mainty hoditra ireo , ny fanosehosena ny zo maha olombelona noho ny lokon’ny volon-koditra noraketin’ i ran e amin’ity tononkalony nampitondrainy ny lohateny hoe zanak’iza ity v a tak 14 henoy ny feo miely, fa misy faty, hono , atsy misy ady , hono, aroa dia mampalahelo mihitsy, saingy tsy raharahin’ny sasany. Fa ny mahavariana koa dia ity ato afrika. Ny manjo ireo havantsika misy dradram-pahoriana misy taingim-bozona tsy tanty misy zava-mahatalanjona, fa lasa biby , hono , ny olona, toa fitaovana ny sasany satria mainty fihodirana .
Misy fiantraikany eo amin’ny sehatry ny fampianarana ihany koa izany tsy fisian’ny herinaratra izany. Tara lavitra dia lavitra ny mpianatra amin’ny fahalalana sy fampiasana ireo fitaovana ara-tekinôlôjia, raha oharina amin’ny mpianatra izay manana herinaratra ahafahana mampiasa izany; mahatsiaro ho latsa-danja sy sahirana izy ireo rehefa manohy ny fianarany aty an-drenivohitra. Sahirana ihany koa ny mpampianatra amin’ny fanomananasy fikarakarana ireo fitaovam-pampianarana ilàna ny informatique , ohatra amin’izany ny fanovana polycopes ; tsy maintsy mandeha lavitra, any anjiro na moramanga vao afaka manatanteraka izany. Miteraka fahatarana ho an’ny mponina ihany koa izany eo amin’ny lafiny fahalalana sy fanaraham-baovao, satria ny fampiasana pilina dia mila fitsitsiana mba hateza ka indraindray ihany vao mandefa radio. Olana maro, araka izany, no ateraky ny tsy fisian’ny herinaratra ary azo heverina ho sakana iray lehibe ho an’ny fampandrosoana ny kaominina vodiriana izany.
Toraka izany koa no sori-dalana nolalovan-drakoto ao amin’ny ny tantaran- drakoto nijaliana vatana sy nijaly eritreritra, naminavina ny tolona tsy maintsy nataonareo mba hahafahana miaina inona anefa no nahatonga izany rehetra izany? -satria nanao ny aiko ho tsy zavatra aho teo amin’ny fanompoako firenena, ary na dia ny ainareo efa-mianaka ary dia nataonareo tsy ho zavatra koa
Amboara 5 tari-dalana 6 risika 8 talenta 9 resaka 10 ny poeta 11 ny soratra 12 antso ho an’ny mpanoratra 13 ny mpanoratra 14 tsia 15 izaho mino 16 ny herin’ny soratra 16 asa soratra 17 dian’ny mpanoratra 18 hoy izahay 19 masoandro 20 ny zaridainantsika 21 ao anatinao ry soratra 22 tenin-drazako 23 vatsy 24 vetson’ny eto 25 eny isanandro 26 ho fanaperana 27 dia satria 28 korontana 29 avy amiko 30 tsiaro 31 toe-tsaiko 32 fy 33 olona 34 mateza dinihina 35 o! Lehiretsy a! 36 ampianaro aho 37 tsy maty ilay mpivaro-tena 38 fotoana 39 koa 40 vehivavy 41 izaho ankehitriny 42 enjika 43 inty aho, iraho aho 44 onitra 46 misaotra 47 farany 48 ho anao 49 andrana 50 dihy 51 fampahatsiahivana 52 varotra 53 tany 54 hazon-damosina 55 fiaina-miaraka aminao 56 fa nahoana? 57 ny adiadintsika 58 be resaka 59 fihevitra 60 taona maro lasa izay 61 andrianiko ny teniko 62 aleoko 64 gasy 65 io fitiavana io 66 ilay mpamoron-kira 68 misy 69 safononoka 70 tiako 71 ry zareo lehibe. 72 mionona ny fo 76 vady 77 fitia jamba 78 ravola 79 fandriampahalemana 80 indraimbava 81 sambatra 82 isika lehibe 83 izay tena tia 84 matotra 85 ’ndeha 86 ho an’ny dada sy i mama 87 misaina 88 dada 89 tsolotra 90 lehibe 91 zatovontsika 92 isaorako ny anaranao 93 velona indray 94 lakolosy 95 afa-panadinana 96 mbola ho fantatrao 98 zanaka adala 99 miaka-midina 100 zaza maditra 101 raha handeha tokoa ianao 102 mitohy 104 pao-tsatroka 105 fikasana 107 ianto 108 finaritra aho r’ise! 109 ho an’ireo zanakay 111 sonia 112 raboky 113 izay aloha 115 isaorana izy 116
A m p i a n g o n a n a i s a n y ekar 6 fjkm 19 fiangonana jesôsymamonjy 3 advantista 4 ara pilazantsara 1 pantekôtista mitambatra 1 eem 4 fmta 1 apôkalypsy 1 fkfm 1 fpvm 5 ireo karazam-pivavahana kristiana misy ao talata volonondry ny maro indrindra amin’ny antokom-pivavahana misy any an-toerana dia ny fjkm, satria miisa 19. Miisa 6 kosa ny ekar , fpvm misy 5, ny eem sy ny advantista kosa dia 4 avy, jesôsy mamonjy ny 3 ary ny ara-pilazantsara, pantekôtista mitambatra, fmta, apôkalypsy ary fkfm dia iray avy.